11.4.2022
FI
Euroopan unionin virallinen lehti
C 158/9
UNIONIN YLEINEN TUOMIOISTUIN Kanne 11.1.2022 – Perez Lopes Pargana Calado v. unionin tuomioistuin (Asia T-31/22) (2022/C 158/10) Oikeudenkäyntikieli: portugali Asianosaiset Kantaja: Ana Teresa Perez Lopes Pargana Calado (Lissabon, Portugali) (edustaja: asianajaja M. Marques Matias) Vastaaja: Euroopan unionin tuomioistuin
Vaatimukset Kantaja vaatii, että unionin yleinen tuomioistuin — kumoaa perusteettomana tämän oikeudenkäyntimenettelyn kantajaa koskevan päätöksen — korvaa päätöksen toisella päätöksellä, jossa todetaan, hyväksytäänkö kantaja vai ei, ja mikäli ei, mitkä ovat perusteet suhteessa muihin hakijoihin ja kilpailuilmoitukseen — arvioi päätöstä uudelleen ja korvaa sen toisella päätöksellä, jossa todetaan, että kantaja hyväksytään samoin edellytyksin kuin muut hakijat.
Oikeudelliset perusteet ja pääasialliset perustelut Kanteensa tueksi kantaja vetoaa seitsemään kanneperusteeseen.
1) Ensimmäinen kanneperuste: yhdenvertaisuusperiaatteen loukkaaminen, sillä päätös ei ollut oikeudenmukainen suhteessa muihin hakijoihin 2) Toinen kanneperuste: rikkomiseen ei voida vedota lainvastaisuuden vuoksi 3) Kolmas kanneperuste: tuomioistuimen kehotukset päättää käynnissä ollut käännös 4) Neljäs kanneperuste: kaikki toimitetut asiakirjat ovat vaatimusten mukaisia, ja niiden hyväksymättä jättäminen ei ole poissulkemisperuste 5) Viides kanneperuste: toimitettua ilmoitusta ei olisi pitänyt ottaa huomioon kantajan vahingoksi, sillä se ei kuulunut vaadittuihin asiakirjoihin 6) Kuudes kanneperuste: oikeuden tulla kuulluksi ennen kuin kantaja suljettiin kilpailusta väitetyn rikkomisen perusteella loukkaaminen (Euroopan unionin perusoikeuskirjan 41 artiklan 2 kohdan a alakohta) 7) Seitsemäs kanneperuste: hallinnon päätösten perusteluvelvollisuuden laiminlyöminen (Euroopan unionin perusoikeus­ kirjan 41 artiklan 2 kohdan c alakohta)